《幽居杂咏七十四首，自洪武十一年平原还家作也 其四十三》
明代·孙蕡

云本无心偶出山，幽林薄暮鸟知还。如何世上驰驱子，只在红尘扰扰间。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。